
Iepirkuma ID Nr. JRS 2026/30 
TEHNISKĀ SPECIFIKĀCIJA - BŪVUZRAUDZĪBAS DARBA UZDEVUMS

Pēdējo reizi aktualizēts 01.07.2026
Būvuzraudzība SIA “Jēkabpils reģionālā slimnīca” realizējamo būvprojektu būvdarbiem
VISPĀRĪGĀ INFORMĀCIJA

Projekta finansējums: Eiropas Reģionālās attīstības fonda projekts “SIA “Jēkabpils reģionālā slimnīca” stacionārās un ambulatorās veselības aprūpes infrastruktūras uzlabošana veselības aprūpes pakalpojumu pieejamības un kvalitātes veicināšanai” (Nr. 4.1.1.1/1/24/I/012).
Nekustamā īpašuma īpašnieks: SIA “Jēkabpils reģionālā slimnīca”, Reģ. nr. 50003356621, Andreja Pormaļa ielā 125, Jēkabpilī, LV-5201 (turpmāk tekstā – pasūtītājs).
Projektētājs un autoruzraugs: SIA “JaunRīga”, reģistrācijas Nr.40103680902, juridiskā adrese: Gaiļezera iela 3, Rīga, LV-1079
Būvniecības ieceres veids: Paskaidrojuma raksts ēkai.
Būvniecības lieta: Jēkabpils reģionālās slimnīcas ambulatora daļas reģistratūras telpu vienkāršotas pārbūve, Stadiona iela 1, Jēkabpils.
Būvniecības lietas numurs (BIS): BIS-BL-916708-9821
Objekta adrese: Jēkabpils reģionālā slimnīca,  Stadiona iela 1, Jēkabpils, LV-5201.

Ēkas tehniskie rādītāji:

	1
	Nosaukums
	Poliklīnika

	2
	Zemesgabala platība
	0.9771 ha

	3
	Zemesgabala kad. apz.Nr.
	56010021223

	4
	Ēkas kadastra apz.
	56010021223001

	5
	Apbūves laukums
	3292.3 m2

	6
	Stāvu skaits (esošās ēkas daļa)
	

	6.1
	virszemes
	4

	6.2
	pazemes
	1

	7
	Ēkas kopējā platība
	7193.8 m2

	8
	Ēkas būvtilpums
	25395 m3

	9
	Ugunsnoturības pakāpe
	U2a

	10
	Lietošanas veids
	Ārstniecības vai veselības aprūpes iestāžu ēka

	11
	Klasifikācijas kods
	1264

	12
	Ēkas grupa
	III


Mērķis: Paredzēta Jēkabpils Reģionālās slimnīcas Poliklīnikas ēkas reģistratūras pārbūve. Būvdarbu zonu skatīt 1.attēlā. 

Darbu izpildes termiņš: Līdz objekta nodošanai ekspluatācijā. Paredzamais būvdarbu termiņš - 6 mēneši
Būvdarbu zona:

1.attēls

Papildinformācija: Objekts ir Jēkabpils reģionālās slimnīcas ēka, kurā būvdarbu laikā vienlaikus notiek pasūtītāja nepārtraukta darbība.
Piedāvājuma cenā jāiekļauj:

· Būvuzraudzība “Jēkabpils reģionālās slimnīcas ambulatora daļas reģistratūras telpu vienkāršotas pārbūve, Stadiona iela 1, Jēkabpils” būvdarbiem. 

· būvuzraudzības veikšana atbilstoši spēkā esošajiem normatīviem;

· būvuzraudzības dokumentācijas un atskaišu kārtošana;

· citi izdevumi, ja tādi paredzami;

· paredzēt izdevumus pielietojamo materiālu paraugu testēšanai;

· visi likumdošanā paredzētie nodokļi un citi maksājumi.
BŪVUZRAUDZĪBAS DARBA UZDEVUMS

1. Būvuzraudzība jāveic saskaņā ar Būvniecības likumu, Ministru kabineta 19.08.2014. noteikumu Nr.500 “Vispārīgie būvnoteikumi” un citu saistošo normatīvo aktu prasībām.

2. Jānodrošina nepārtraukta būvniecības procesa uzraudzība, tas ir būvdarbu uzraudzība jāveic, kad vien tiek veikti būvdarbi, ja nepieciešams, arī ārpus normālā darba laika un brīvdienās.
3. Būvuzraudzības veicējam jānodrošina atbildīgā būvuzrauga (atbildīgajam būvuzraugam jābūt sertifikātam Ēku būvdarbu būvuzraudzībā), piesaisti, kurš nodrošinās nepārtrauktu būvniecības procesa uzraudzību.

4. Atbildīgais būvuzraugs ir būvuzraudzības grupas vadītājs.

5. Būvuzraugam ir saistoši pasūtītāja pārstāvja, būvvaldes vai būvinspektora norādījumi par būvuzraudzības jautājumiem, ja tie tiek doti saskaņā ar LR būvniecības tiesību aktu un/vai būvniecības ieceres dokumentācijas (turpmāk - BID) nosacījumiem.

6. Ēkas iekštelpu apgaismojuma preču piegādi un pakalpojumu veikšanu jākontrolē saskaņā ar Ministru kabineta 20.06.2017. noteikumiem Nr. 353 “Prasības zaļajam publiskajam iepirkumam un to piemērošanas kārtība”.
7. Būvuzraugam objektā jāatrodas vismaz 1 (vienu) stundu 2 reizes nedēļā, neieskaitot būvsapulces un laiku pēc pasūtītāja pārstāvja uzaicinājumiem.

8. Pēc pasūtītāja pārstāvja pieprasījuma atbildīgajam būvuzraugam jāierodas nekavējoties, ne ilgāk kā 4 stundu laikā. 

9. Būvuzraugam jākontrolē un ikmēneša atskaitē jānorāda būvdarbos pielietoto materiālu atbilstība būvuzņēmēja iepirkuma piedāvājumam, kā arī ekvivalento materiālu pielietošana, ja tādi uzrādīti būvuzņēmēja iepirkuma piedāvājumā. 

10. Mērījumu un aprēķinu rezultātus būvuzraugs iesniedz pasūtītājam, ja būvuzraudzības kārtībā uzmērītie darbu apjomi atšķiras no būvuzņēmēja iesniegtajiem darbu apjomiem, tad būvniecības dalībnieki kopīgi lemj par darbu apjomu atbilstību.

11. Jāuzrauga līgumā un spēkā esošajos tiesību aktos noteikto vides aizsardzības prasību ievērošanu.

12. Izpildītājam jānodrošina darbiniekam pienācīgi darba apstākļi, izpildītājs nedrīkst pieļaut darba tiesību un darba apstākļu standartu pārkāpšanu, it īpaši darba drošības un veselības aizsardzības jomā.
13. Būvuzraudzība tiek veikta līdz objekta nodošanai ekspluatācijā.

Būvuzraugs:
1. Piedalās būvsapulcēs, kurās piedalās pasūtītāja pārstāvis, autoruzraugs, būvuzņēmējs, darbuzņēmējs/i un citi pieaicinātie būvniecības dalībnieki vai viņu pilnvaroti pārstāvji, parakstītie sapulču protokoli ir saistoši visiem būvniecības dalībniekiem.

2. Ja nepieciešams, rakstveidā novērtē būvniecības riskus un iesniedz iespējamo problēmu risinājumus, tai skaitā nesaskaņu vai neskaidrību gadījumos starp pasūtītāju, galveno būvuzņēmēju, darbuzņēmēju un BID autoru – autoruzraugu jebkurā minēto būvniecības dalībnieku kombinācijā.

3. Pārbauda, vai būvuzņēmēja un darbuzņēmēju rīcībā ir būvdarbu veikšanai nepieciešamais BID  un cita būvdarbu veikšanai nepieciešamā dokumentācija.

4. Iepazīstas ar pasūtītāja un galvenā būvuzņēmēja, kā arī ar galvenā būvuzņēmēja un darbuzņēmēja/u, ja tāds/i iesaistīti būvdarbu veikšanā līgumiem.
5. Nepieļauj būvdarbu uzsākšanu, ja nav saņemtas visas nepieciešamās atļaujas.

6. Pārbauda būvdarbu tehnoloģisko procesu secību un kvalitātes atbilstību Latvijas Būvnormatīvu prasībām un BID, darbu veikšanas projektam, kā arī būvniecību, darba drošību un ugunsdrošību reglamentējošiem normatīviem aktiem.

7. Pārbauda būvdarbos izmantojamo materiālu, konstrukciju u.t.t. ražotāju (piegādātāju) - atbilstības deklarācijas, kā arī būvizstrādājumu atbilstību BID.

8. Ierodas būvlaukumā nekavējoties pēc pasūtītāja pārstāvja, BID autora - autoruzrauga, kā arī būvinspektora vai cita atbilstošās būvvaldes amatpersonas pirmā uzaicinājuma.

9. Saskaņā ar pastāvošajām prasībām piedalās būvdarbu posmu, nozīmīgo būvkonstrukciju, segto darbu un citu izpildīto būvdarbu pieņemšanā.

10. Pieņem tikai tos darbus, kas izpildīti atbilstoši BID un normatīvajos aktos noteiktajām prasībām.

11. Kontrolē Būvniecības informācijas sistēmā (BIS) būvdarbu žurnāla aizpildīšanu un ierakstīto norādījumu izpildi.

12. Ziņo pasūtītājam un būvvaldei, kā arī Patērētāju tiesību aizsardzības centram, Valsts ugunsdzēsības un glābšanas dienestam, Valsts darba inspekcijai un tirgus uzraudzības institūcijām (atbilstoši attiecīgās institūcijas kompetencei) par būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā, kā arī par atkāpēm no BID.

13. Nekavējoties izziņo strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas vai sabrukšanas pazīmes vai tieši ugunsgrēka izcelšanās vai eksplozijas draudi, un nekavējoties paziņo par to pasūtītājam un būvvaldei un Patērētāju tiesību aizsardzības centram, kā arī, ja nepieciešams, izsauc Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs savus rīkojumus un darbības koordinē ar būvuzņēmēja atbildīgo būvdarbu vadītāju.

14. Pārbauda būvuzņēmēja iesniegtos, kā arī pats sagatavo un iesniedz komisijai, kura pieņem būvdarbu posmu izpildi vai pabeigto būvi ekspluatācijā, nepieciešamos dokumentus un piedalās šīs komisijas darbā.

15. Informē būvvaldi, ja būves ekspluatācija ir uzsākta patvaļīgi.

16. Jāapkopo un jāakceptē būvju un būvdarbu līgumu gala izmaksas.
17. Jākontrolē visas būvdarbu līgumu rezultātā uzņēmēju sagatavotās dokumentācijas (instrukcijas, rokasgrāmatas u.c.) nodošana pasūtītājam.

18. Nepieciešamības gadījumā jāpiemēro līgumā noteiktos kavējuma sodus un/vai sodus par līguma noteikumu pārkāpumiem.

19. Pirms būvobjektu nodošanas ekspluatācijā jānodrošina pilnu izpilddokumentācijas saskaņošanu un apstiprināšanu.

20. Jāpārbauda un ar parakstu jāapstiprina izpildmērījumi, kā arī iekārtu un sistēmu ekspluatācijas un apkopes instrukcijas.

Būvuzraugs, veicot būvuzraudzību papildus prasībām veic sekojošo:

1. Apseko būvi un veic attiecīgus ierakstus Būvniecības informācijas sistēmas būvdarbu žurnālā par būves pārbaudēs konstatētiem trūkumiem.

2. Jāveic ikdienas būvju / būvlaukumu apskate (dokumentējot ar fotofiksācijām).

3. Jāpārliecinās, regulāri kontrolējot, ka uzņēmēji nodrošina darba drošību saskaņā ar LR normatīvo aktu prasībām.

4. Pārbauda un izvērtē no būvuzņēmēja saņemtos veikto būvdarbu izpildes aktus, akceptējot tos vai pamatoti rakstveidā noraida turpmāko 5 (piecu) darba dienu laikā no saņemšanas brīža, un par savu lēmumu nekavējoties informē pasūtītāju.

5. Kontrolē būvdarbu izmaksu atbilstību pasūtītāja apstiprinātajām izmaksu tāmēm.

6. Piedalās konstatēto defektu fiksācijā, noformējot to rakstiski un parakstot attiecīgi sastādītu aktu.

7. Īpašu uzmanību pievērš un regulāri veic pārbaudi veicamo būvdarbu un pielietojamo izstrādājumu, iekārtu un materiālu kvalitātes nodrošināšanai, kurai jāatbilst Latvijas Republikā spēkā esošo būvnormatīvu prasībām vai citām, ja tādas definētas līgumā, kas noslēgts ar būvuzņēmēju, par to iepriekš rakstiski vienojoties ar pasūtītāju, organizē nepieciešamās kvalitātes pārbaudes sertificētās laboratorijās, sagatavo atskaites un iesniedz testu rezultātus pasūtītājam.

8. Izpilda pasūtītāja norādījumus un ieteikumus ar nosacījumu, ka tie nav pretrunā ar BID un Latvijas Republikā spēkā esošiem normatīviem aktiem.

9. Pieprasa no būvuzņēmēja būvuzraudzības procesā atklāto defektu, pārkāpumu vai atkāpju no BID, būvdarbu tāmes un spēkā esošajiem Latvijas būvnormatīviem novēršanu un uzrauga atklāto defektu novēršanas izpildi.

10. Kontrolē un uzrauga būvdarbu veikšanas un finanšu grafikus, uzrauga, lai visi ar būvobjekta būvniecību saistītie būvdarbi tiktu izpildīti atbilstoši noslēgtajam būvuzņēmēja līgumam, pasūtītāja vai tā atbildīgo pārstāvju organizētajās sapulcēs ziņo par grafiku progresu.

11. Kontrolē būvdarbu apjomu faktisko izpildi atbilstoši būvuzņēmēja sagatavotiem ikmēneša būvdarbu izpildes pieņemšanas - nodošanas aktiem un apstiprina tos atbilstoši padarītajam būvdarbu apjomam.

12. Pieļauj tikai BID noteiktu un attiecīgajiem standartiem un/vai tehniskajiem noteikumiem atbilstošu tehnoloģisko iekārtu, materiālu un būvizstrādājumu lietošanu, ja tiem ir nepieciešamās ražotāju un/ vai piegādātāju deklarācijas un tehniskās pases.

13. Veic būvē veicamo būvdarbu kvalitātes kontroli, atbilstoši līgumam, BID un ar būvniecību saistītajai dokumentācijai.

14. Veic citas darbības, kas pēc būtības un atbilstoši spēkā esošajiem normatīvajiem aktiem ir būvuzrauga pienākums.

Veicot būvuzraudzību, būvuzraugam ir tiesības:

1. Pieprasīt no pasūtītāja un būvuzņēmēja jebkurus BID dokumentus, lai rastu precīzu pārskatu par būves būvdarbu gaitu, nepieļaut būves būvdarbu uzsākšanu, ja nav veikti nepieciešamie būvdarbu sagatavošanas darbi.

2. Pieprasīt uzbūvēto konstrukciju un segto darbu atsegšanu, ja rodas šaubas par kāda darba izpildes kvalitāti un atbilstību BID.

3. Ja konstatētas patvaļīgas atkāpes no BID vai netiek ievērotas Latvijas būvnormatīvos vai darba drošību regulējošos normatīvajos aktos noteiktās prasības, pārtraukt būvdarbus uz laiku, kamēr tiek novērsti konstatētie trūkumi, vai iesniegt attiecīgi pasūtītājam, būvvaldei, Valsts ugunsdzēsības un glābšanas dienestam vai Valsts darba inspekcijai motivētu rakstisku pieprasījumu apturēt būvdarbus, vai iesniegt būvvaldē motivētu rakstisku pieprasījumu anulēt būvatļauju.

4. Veicot būvuzraudzību, būvuzraugs ir atbildīgs par:

4.1. būvdarbu norises uzraudzību kopumā atbilstoši pastāvošajām normatīvajām prasībām un noslēgtā būvuzraudzības līguma prasībām;

4.2. BID īstenošanu atbilstoši normatīvo aktu prasībām;

4.3. to, lai būvdarbos tiktu izmantoti kvalitatīvi un BID atbilstoši būvizstrādājumi;

4.4.  neplānotiem būvdarbu pārtraukumiem, ja tie radušies būvuzrauga vainas dēļ;

4.5. pasūtītājam vai būvuzņēmējam nodarītajiem zaudējumiem, kas radušies būvuzrauga bezdarbības vai vainas dēļ;

4.6. ja būvuzraugs ir parakstījis būvkonstrukciju vai segto darbu pieņemšanas aktu un ir notikusi konstrukcijas vai būves daļas deformācija vai sabrukšana, būvuzrauga un citu būvniecības dalībnieku atbildības pakāpi par notikušo nosaka Patērētāju tiesību aizsardzības centra organizētās ekspertīzes atzinumā.

5. Pēc būvobjekta būvdarbu pabeigšanas, bet pirms būvobjekta pieņemšanas - nodošanas akta parakstīšanas, būvuzraugs:

5.1. apsekojot būvi, veic iespējamo defektu un nepilnību uzskaitījumu, par to sastādot 
attiecīgu aktu, kā arī veic nepilnību un defektu iemeslu un cēloņu noskaidrošanu, to novēršanas plāna un termiņu pieprasīšanu, nepilnību un defektu novēršanu no būvuzņēmēja puses līdz nodošanai ekspluatācijā;

5.2. ja nepieciešams, ierosina pasūtītājam attiecīgu līgumsodu uzlikšanu būvuzņēmējam par līguma saistību nepildīšanu.

6. Būvuzraugs savlaicīgi brīdina pasūtītāju par iespējamām problēmām un riskiem, sniedzot to iespējamos risinājumus.

7. Novērst iespējamo sūdzību rašanās iemeslus un gadījumā, ja sūdzības radušās, sniegt pasūtītājam argumentētus izskaidrojumus, padomus un atbildes.

8. Izskatīt būvdarbu izpildītāja iesniegtos paziņojumus par:

· pretrunām starp būvdarbu līguma dokumentiem un datiem;

· atšķirībām starp būvdarbu līguma dokumentos sniegtajiem datiem un reālajiem apstākļiem;

· būvdarbu līguma dokumentu nepilnībām vai kļūdām;

· informācijas, datu vai instrukciju, kas iesniegtas būvdarbu izpildes laikā, atšķirībām no līguma dokumentiem;

· līguma izpildei nozīmīgu apstākļu izmaiņām un sagatavot lēmumu par turpmāko rīcību izskatīšanai būvsapulcē.

9. Ja sakarā ar iepriekš minēto paziņojumu ir nepieciešams veikt grozījumus, mainīt būvdarbu apjomus, kas ir atšķirīgi no BID uzrādītajiem vai grozīt būvdarbu līguma būtiskos noteikumus, t.i., saistībā ar izpildes termiņu, līguma summu, garantijas termiņu vai būvdarbu kvalitātes līmeni, iesniegt pasūtītājam konkrētos priekšlikumus turpmākai rīcībai.
10. Saskaņot izmaiņas, kas attiecas uz palīgdarbiem, papildus darbiem un izslēgtiem darbiem esošā būvdarbu līguma cenas ietvaros, kas būtiski neizmaina darbus un nepasliktina gala rezultātu un kuru izmaksas kopsumma nepārsniedz tāmē norādīto kopējo summu, un iesniegt pasūtītājam paziņojumu būvdarbu līguma grozījumu sagatavošanai. Paziņojumā norādīt izmaiņu cēloņus, izmaiņu būtību, konkrētās pozīcijas un to izmaksas.

11. Nodrošināt, lai netiktu pārsniegts būvdarbu izpildes budžets, pamatotu papildus izdevumu rašanās gadījumā koordinēt korekciju ieviešanu.

12. Būvdarbu izpildes laikā konstatējot neparedzētos būvdarbus, kuru izmaksas pārsniedz būvdarbu līguma cenu (summu), saskaņojot ar pasūtītāju un BID autoru, iesniegt priekšlikumus līdzekļu ekonomijai esošo tāmju ietvaros, veikt būvdarbu veicēja sagatavoto papildus būvdarbu tāmju ekspertīzi.

13. Katru mēnesi izvērtēt būvdarbu izpildītāja veikto izpildes atbilstību būvdarbu izpildes kalendārajam grafikam, citām būvdarbu uzdevumā noteiktajām prasībām, to saskaņot un iesniegt pasūtītājam.

14. Konsultēt pasūtītāju jautājumos par būvniecības organizāciju, būvdarbu izpildi u.c. jautājumiem.

15. Nodrošināt, lai būvdarbu veicējs ievērotu pasūtītāja noteikumus, nosacījumus, attiecīgus standartus, apstiprinātos BID risinājumus un iepirkšanas noteikumus esošā budžeta ietvaros.

16. Stingri uzraudzīt tehnoloģiju un kvalitātes prasību izpildi visu būvdarbu laikā.
17. Piedalās uzmērījumu veikšanā, paraugu ņemšanā, pasūta pārbaudes ar speciālām testēšanas iekārtām, kā arī pēc pasūtītāja pieprasījuma, un/vai šaubu gadījumos, nogādā pielietoto materiālu paraugus pasūtītāja norādītā vietā pārbaužu veikšanai.

18. Kontrolē būvdarbu veicēja būvdarbu izpildi un defektu novēršanu. BID nepilnību gadījumā konsultējas ar BID autoru un iesaka pasūtītājam lēmumus par izmaiņu nepieciešamību BID. 
19. Izpildītājam jāiesniedz pasūtītājam progresa atskaite reizi mēnesī.

Apliecinām, ka:

	
	Jā/nē

	Pretendentam ir saprotama Tehniskā specifikācija - darba uzdevums un Pretendents ir gatavs to izpildīt.
	


Pretendenta pārstāvis Vadītājs ………………………………………. (amats, paraksts, vārds, uzvārds)

